Černogorsk

Černogorsk (, ) om Venäman lidn da lidnümbrik Hakasijan Tazovaldkundas. Se om tazovaldkundan kahtenz' surtte lidn, Abakan-pälidnan pohjoine kaimdailidn.

 Istorii 
Eländpunktan aluz om pandud vl 1907 kuti Černogorskije Kopi-žilo samha kivihil't. Vl 1936 ühtištadihe žilod lähevenujidenke kaivuzžiloidenke da anttihe lidnan statusad udenke nügüdläiženke nimenke. Vll 1942−1955 kävutihe türmatud mehiden radod kaivuziš, heiden lugumär saihe 12 tuhazesai aigoidme.

Černogorskan ižandusen päsarak om kivihilen samine tähäsai, mugažo kohenduzmehanine tegim radab (SUEK-kompanijan pala vspäi 2023, kaivuzmašinoiden paloiden valamine), om sauvondan kompanijoid, sauvondmaterialiden pästand tegese (raudbetontegesiden tegimČernogorskan raudbetontegesiden tegimen sait (gbk-1khakassia.ru). , savičun tegim om sauvomasČernogorskan savičuntegimen sait (kz-mir.ru). ), bentonitan edheotand«Bentonit Hakasii»-kompanijan sait (b-kh.ru).   om avaitud sijaližel torhudel, sömtegimišton edheotandad (olud, konditerižed tegesed), gofrokartonpakuitesen tegim.

 Geografijan andmused 
Lidn seižub tazovaldkundan päivnouzmas, vides kilometras Jenisei-jogen hural randalpäi, Minusinskan katl'uses, 260 m ü.m.t. keskmäižel korktusel.

Matkad lidnan röunaspäi Abakanan röunhasai om viž kilometrad suvhe. Lidnanvuitte Ust'-Abakan-žilo sijadase Černogorskan da Jenisein keskes.

 Tobmuz 
Lidnanvuitte Prigorsk-žilo mülüb Černogorskan lidnümbrikho mugažo (2392 rist. vl 2017).

Lidnümbrikon tobmuden pämez' om sen Administracijan pämez'. Lidnan Deputatoiden nevondkundan ezimez' om Tatjana Gricaenko vn 2012 keväz'kuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 72 147 ristitud. Kaik 74 698 eläjad oli lidnas vl 2017. Kaikiš suremb ristitišt lidnan oli läz 80 tuhad eläjid vozil 1986−1998 i 75 419 eläjad vl 2020.

Ortodoksižen hristanuskondan seičeme pühäpertidČernogorskan pühäpertid sobory.ru-saital.  oma saudud lidnas: viž jumalanpertid, valatusiden pühäpert' i časoun'.

Lapsiden opendusen aluzkundad oma 25 päivkodid, 12 školad, viž ližaopendusen aluzkundad. Černogorskan mehaniž-tehnologine tehnikumČernogorskan mehaniž-tehnologižen tehnikuman sait (spo-chmtt.ru).  i kaivuzsauvondan tehnikumČernogorskan kaivuzsauvondan tehnikuman sait (pu8-chernogorsk.ru).  oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Lidnümbrikon tobmuden sait (chernogorsk.com). 


Kategorii:Venäman lidnad
Kategorii:Eländpunktad kirjamišton mödhe
Kategorii:Hakasijan Tazovaldkundan lidnad
Kategorii:Hakasijan Tazovaldkundan lidnümbrikod